Dintlha tse di feletsengka ga ADHD le ADD

Fa ngwana yo a nang le Bokoa jwa go Sisibala le go Tlhwaya Tsebe le go nna le Matlhagatlhaga a a Feteletseng (ADHD) kgotsa Bokoa jwa go sa Kgone go Tlhwaya Tsebe (ADD) bo sa alafiwe, maemo a ka nna le ditlamorago tse di sa siamang tsa paka e telele mo boitekanelong jwa gagwe.Seno ke go ya ka Ngaka Khatija Jhazbhay, yoo a etele tseng pele Yuniti ya Child and Adolescent Psychiatry kwa Townhill Hospital kwa Pieter-maritzburg, KwaZulu-Natal.O tlhalositse gore jaaka bagolo, bana bano ba ka nna le kotsi e e oketsegileng ya malwetse a mangwe a tlhaloganyo, jaaka matshwenyego le kgatelelo ya maikutlo, mme gape ba ka dirisa diritibatsi botlhaswa.  ADHD le ADD e ama  tswelopele ya dithuto tsa bana mme maitsholo a bona a ka tena ba bangwe. Bana bano ba ka nna ba se ratiwe, ba tsena mo mathateng le go tshabelelwa ke dikotsi.“Maemo a ngwana yo mo ngwe le yo mongwe a tshwana a le nosi mme a tswelela go nna a ntse a gola, ka jalo go bo tlhokwa go dira tlhatlhobo e e feletseng ya kalafi go lemoga mabaka a mangwe ao a ka amang tswelopele ya bona, gammogo le maatla ao a ka agelelwang go ba thusa go fi tlhelela bokgoni jo bo feletseng jwa bona,” go rialo Ngaka Jhazbhay.O tlhalositse gore ADHD le ADD ke makoa a kgolo le tswelopele ya boboko eo e tlhagelelang ka mathata a maitsholo, jaaka go sa kgone go tlhwaya tsebe. Seno se bonala ka mokgwa wa:
• go dira diphoso tse di  botlhaswa• go sa fetse ditiro• go timetsa dilwana• go kgoreletsega bonolo le go lebala.Dikao tsa go nna matlhagatlhaga a a feteletseng kgotsa go dira o sa akanye go tsenyeletsa:
• go etsaetsega• go phophotha diatla kgotsa dinao• go tlhonatlhona mo mannong a bona• go phantsha dikarabo le go emelela ka dinao fa go solofetswe gore ba nne fa fatshe.“Matshwao a tlhagelela ka maemo a mabedi kgotsa go feta – kwa gae, kwa sekolong, le fa a na le ditsala kgotsa balosika kgotsa ka nako ya ditirwana tse dingwe – le go tsenagare ditiro tsa loago, tsa kwa tirong kgotsa tsa kwa sekolong. Matshwao a a tseneletseng go gaisa a tlhagelela pele ga dingwaga di le 12 mme a tshwanetse go nna teng sebaka sa bonnye jwa dikgwedi di le thataro. Barutabana ba kgona go bona mathata a maitsholo mme ba ka romela ngwana go ka dirwa tlhatlhobo e e tseneletseng ya ngaka. Go na le dikalafi tse di farologaneng tse o ka di tsayang tsia. 